Grand Theft Auto VI

"Grand Theft Auto VI" (GTA 6 / GTA VI) on Rockstar Gamesi arendatav seiklusmärulimäng, mis ilmub 2026. aastal. See on "Grand Theft Auto V" (2013) järel kaheksas "Grand Theft Auto" sarja põhimäng ja kogu sarjas kuueteistkümnes.

Mängu tegevus toimub väljamõeldud Leonida osariigis, mis põhineb USA Florida osariigil ja seal asuvast Miamist inspireeritud Vice Citys. Üksikmängu lugu räägib kriminaalsest tandemist, Luciast ja tema partnerist, Jasonist.

Pärast aastaid kestnud ootusi kinnitas Rockstar 2022. aasta veebruaris, et mäng on arenduses. Sama aasta septembris lekkisid internetti videod mängu lõpetamata versioonist; ajakirjanikud nimetasid seda üheks videomängutööstuse ajaloo suurimaks lekkeks. 2023. aasta detsembris avalikustati mängu esimene treiler ja esialgse info kohaselt pidi mäng ilmuma 2025. aasta lõpus PlayStation 5 ja Xbox Series X/S konsoolidele.https://kultuur.err.ee/1609185577/avalikustati-videomangu-gta-vi-treiler 2. mail 2025 teatas Rockstar Games, et mäng on edasi lükatud 2026. aastasse.https://x.com/RockstarGames/status/1918265468076605706 6. mail 2025 avalikustati mängu teine treiler ja kavandati mängu enda avaldamist 26. mail 2026.VIDEO ⟩ Hiljuti edasi lükatud «GTA 6» sai verivärske treileri Postimees tehnika, 6. mai 2025 Ka seda kuupäeva lükati edasi ja mäng ilmub 19. novembril 2026."GTA 6 Is Delayed Again Until November 2026" ign.com, 7. november 2025

 Viited 

Kategooria:Grand Theft Auto
Kategooria:PlayStation 5 mängud